पांडुलिपि और लिपि विज्ञान पर विद्वान आज करेंगे मंथन
रायसेन | सांची बौद्ध-भारतीय ज्ञान अध्ययन विश्वविद्यालय द्वारा 3 से 9 मार्च तक शिलालेखों का अध्ययन, पांडुलिपि विज्ञान और उन पर शोध प्रविधियों पर कार्यशाला आयोजित की जा रही है। कार्यशाला में कोलकाता विश्वविद्यालय के संस्कृत विभाग की पूर्व विभागाध्यक्ष प्रो. र|ा बसु, जगन्नाथ संस्कृत विश्वविद्यालय उड़ीसा के धर्मशास्त्र एवं नीतिशास्त्र के प्रो. ब्रज किशोर स्वाई, राष्ट्रीय संस्कृत संस्थान दिल्ली के पूर्व कुलपति प्रो. राधावल्लभ त्रिपाठी, सांची विश्वविद्यालय की पूर्व कुलपति प्रो. शशि प्रभा कुमार, पूना विश्वविद्यालय के संस्कृत विभाग की प्राध्यापिका प्रो. निर्मला कुलकर्णी, गुजरात विश्वविद्यालय के संस्कृत विभाग की पूर्व प्राध्यापिका प्रो. सुनंदा शास्त्री, वैदिक विद्वान डॉ सुद्युम्नाचार्य शामिल होंगे।
अब तक नहीं पढ़ी जा सकीं कई पांडुलिपियां
भारतीय उपमहाद्वीप के अलावा दक्षिण-पूर्व एशियाई देशों जैसे कंबोडिया, विएतनाम, म्यांमार मलेशिया, इंडोनेशिया में बौद्ध दर्शन से जुड़ी शिक्षाएं और शिलालेख मौजूद हैं जो आज भी ज्ञान के अभाव में पढ़े नहीं जा सके हैं। कार्यशाला में दक्षिण पूर्व एशियाई देशों में मौजूद पांडुलिपियों पर लिखी लिपि को भारत में मौजूद पांडुलिपियों के माध्यम से डीकोड करने के तरीके विकसित करने पर चर्चा की जाएगी।
hin_Deva hin_Deva hin_Deva hin_Deva